Baltagyslis pelėdgalvis

Baltagyslis pelėdgalvis (Tholera decimalis) – pelėdgalvių (Noctuidae) šeimos drugys. Skraido rugpjūčio – rugsėjo mėn. įvairiuose biotopuose: lapuočių ir mišriuose miškuose, pievose, paupiuose, gyvenvietėse. Vikšrai gyvena ant įvairių žolinių augalų šaknų. Vikšrų viršutinė pusė ruda, su šviesiai rudomis nugaros linijomis, o apatinė pusė pilka. Be to, skersai nugaros ant kiekvieno narelio yra po keturis juodus brūkšnelius. Žiemoja raudonai ruda lėliukė.

Lietuvoje dažna rūšis.

Kategorija:Pelėdgalviai